**Ημέρα Ξενοδοχειακών Επενδύσεων: Το Σάββατο 15 Νοεμβρίου στο event stage του 100% Hotel Show**

Για πρώτη φορά, το 100% Hotel Show διοργανώνει το Hotel Investment Day, μια ολοκληρωμένη ημερίδα αφιερωμένη στην ανάπτυξη νέων ξενοδοχειακών επενδύσεων στην Ελλάδα. Η ημερίδα θα διεξαχθεί στην ειδικά διαμορφωμένη αίθουσα στην είσοδο της έκθεσης, παρουσιάζοντας case studies, συνεντεύξεις, debates αλλά και παρουσιάσεις για το μέλλον των επενδύσεων.

Για πρώτη φορά, το **100% Hotel Show** διοργανώνει το [**Hotel Investment Day**](https://www.hotelshow.gr/gr/workshop/270), μια ολοκληρωμένη ημερίδα αφιερωμένη στην ανάπτυξη νέων ξενοδοχειακών επενδύσεων στην Ελλάδα.

Η ημερίδα θα πραγματοποιηθεί στην ειδικά διαμορφωμένη αίθουσα στην είσοδο της έκθεσης, με **πάνω από 10 ειδικούς καλεσμένους** να αναλύουν τα **Trends των Ξενοδοχειακών Επενδύσεων**, υπό τον συντονισμό του **Νίκου Σ. Μοράντη**, Συμβούλου Ξενοδοχειακής Στρατηγικής του [**Destsetters**](https://www.destsetters.com/?lang=el).

Στόχος της ημερίδας είναι να προσφέρει **ουσιαστικό και εφαρμόσιμο περιεχόμενο**, δίνοντας στους επενδυτές μια **πραγματιστική και σφαιρική εικόνα** της σύγχρονης αγοράς φιλοξενίας και του τρόπου με τον οποίο εξελίσσονται τα ξενοδοχειακά projects στην Ελλάδα.

**Τα Highlights της Ημερίδας**

Το **Hotel Investment Day** θα παρουσιάσει ένα ολοκληρωμένο πλαίσιο θεματικών γύρω από την **ξενοδοχειακή ανάπτυξη, την αρχιτεκτονική, τα brands και τις νέες μορφές επενδύσεων**.

* Η ενότητα **“100% Hotel Investment Case Studies”** θα αναδείξει **τέσσερις διακεκριμένες ξενοδοχειακές επενδύσεις** που ξεχώρισαν για την καινοτομία, το design και την εμπορική τους επιτυχία.
* Στο **“Hotel Investment Pioneers”**, η ομάδα της **Arxicon** θα αναλύσει τη **σύνδεση αρχιτεκτονικού σχεδιασμού και αδειοδοτικής διαδικασίας**, παρουσιάζοντας τα **κομβικά στάδια** που καθορίζουν την ταχύτητα και την ποιότητα μιας ανάπτυξης.
* Το **“Hotel Investment Debates”** θα εστιάσει στον **νέο ρόλο των international brands** στην ελληνική αγορά, με τη συμμετοχή **στελεχών του κλάδου**, δίνοντας απαντήσεις σε καίρια επενδυτικά ερωτήματα.
* Τέλος, το **“Hotel Investment Future”** θα εξετάσει τη **μεταμόρφωση των ξενοδοχειακών projects σε branded real estate assets**, αναλύοντας πώς το brand, το concept και η εμπειρία μετατρέπονται σε **στρατηγικά περιουσιακά στοιχεία** με μακροχρόνια αξία.

**Ποιους Αφορά**

Η ημερίδα απευθύνεται σε **ενεργούς και νέους επενδυτές, developers, αρχιτέκτονες, operators και επαγγελματίες του hospitality**, που επιθυμούν να αποκτήσουν **ρεαλιστική εικόνα για τη σύγχρονη επενδυτική δυναμική** του τουριστικού κλάδου στην Ελλάδα. Κάθε ενότητα θα έχει **διαδραστικό χαρακτήρα**, προσφέροντας τη δυνατότητα στους συμμετέχοντες να θέτουν ερωτήσεις και να λάβουν πρακτικές κατευθύνσεις από τους ομιλητές.

**Σχετικά με το 100% Hotel Show**

Το **100% Hotel Show** αποτελεί τη σημαντικότερη επαγγελματική έκθεση για τον ξενοδοχειακό κλάδο στην Ελλάδα, προσελκύοντας κάθε χρόνο χιλιάδες επαγγελματίες του τουρισμού, αρχιτέκτονες, επενδυτές και στελέχη του hospitality industry. Με θεματικές ημερίδες, εξειδικευμένα workshops και networking events, η διοργάνωση λειτουργεί ως **πλατφόρμα γνώσης, στρατηγικής και συνεργασίας**, καθορίζοντας τις εξελίξεις της ξενοδοχειακής αγοράς στην Ελλάδα και την Κύπρο.